Vizêrî seba protestokerdişê tecrîdê girankerdeyî yê serê Rayberê Şarê Kurdî Abdullah Ocalanî û paştîdayîşê xoverrodaxanê grevê vêşanîye bajarê Hamburgî yê Almanya de rayîrraşîyayîşo derg amebi destpêkerdene.
Rayîrraşîyayîşê Kurdistanijan roja 2’ine de dewam keno. Rayîrraşîyayîşo derg semtê Wîlhemsbûrgî de dest pêkerd û bajarê Hamburgî de, Stade û Kîelî 70 kesî domnenê. Hemserekê NCDK' yî  yê Stade Abdullah Degerî rayîrraşîyayîşî de qisey kerd û vat: “Seba Rayberîye  eke hewca bikero ma 300 rojî zî rayîrraşîyayîş kenê. Cuyêka bê Rayberîye tu cara ma do qebul nêkenê.” Çalakwanan sloganê “Qetilkar Erdogan” û “Bicwîyo paştîdayîşîya şorişgêre” eştî.
Çalakwanî do verê parlamentoyî de eşkerayêk bidê çapemenîye û qonaxa ewroyî ya rayîrraşîyayîşî biqedinê. Siba saete 14:00 de semtê Sternchanze de hetê antîfaşîstanê Almanan  ra na çalakîye do bi amancê paştîdayîşê Rojawanî  dewam bikera.
